PolyAgent/wiki_georgian_en_parallel_20231101 huggingface dataset:
ლუდვიგ მის ვან დერ როე

ლუდვიგ მის ვან დერ როე (Ludwig Mies van der Rohe, ნამდვილი სახელი Maria Ludwig Michael Mies — მარია ლუდვიგ მიქაელ მისი; დ. 27 მარტი, 1886, აახენი – გ. 17 აგვისტო, 1969, ჩიკაგო) — გერმანელი არქიტექტორი-მოდერნისტი, ფუნქციონალიზმის წამყვანი წარმომადგენელი. ალვარ აალტოს, ფრენკ ლოიდ რაიტს, ვალტერ გროპიუსისა და ლე კორბუზიესთან ერთად ის მიიჩნევა მოდერნისტული არქიტექტურის პიონერად.
მის ვან დერ როე იყო ბაუჰაუსის ბოლო დირექტორი. ნაციზმის გაძლიერების შემდეგ, ვინაიდან მათ დახურეს ბაუჰაუსის სკოლა და აკრძალეს მსგავსი იდეოლოგია, მის ვან დერ როე წავიდა აშშ-ში. მან აქ მალევე დაიწყო არქიტექტურული სკოლის ხელმძღვანელობა, არმორის ტექნოლოგიურ ინსტიტუტში, ჩიკაგო.
მისი დიდი სურვილი იყო აღმოეჩინა და დაემკვიდრებინა ახალი არქიტექტურული სტილი, რომელიც იქნებოდა თანამედროვეობის სრული ანასახი, როგორც კლასიკური და გოთიკური სტილი იყო საკუთარი ეპოქისთვის. მის მიერ დაპროექტებული შენობები კეთდებოდა თანამედროვე, სრულიად ახალი მასალებით, როგორიცაა სამრეწველო ფოლადი და მინის ფირფიტები. ის მიისწრაფვოდა მყარი ფორმებისაკენ ექსტერიერში და თავისუფალი სივრცისკენ ინტერიერში, რაც მიიღწეოდა სრულყოფილი და მარტივი ფორმებით. ის ხშირად ასოცირებულია მის საყვარელ აფორიზმებთან „ნაკლები არის მეტი“ („Less is more“) და „ღმერთი დეტალებშია“ (God is in the details").
1950-იან-60-იან წლებში დიდი ზეგავლენა მოახდინა აშშ-სა და დასავლეთ ევროპის არქიტექტორებზე.
ბიოგრაფია
პროფესიული განათლება არ მიუღია. 1905 წლიდან მუშაობდა ბერლინში ბ. პაულის (1907 წლამდე) და პ. ბერენსის (1908–1912) სახელოსნოებში. 1910-იან წლებში იყო ნეოკლასიციზმის მიმდევარი. ამ პერიოდის ნამუშევარია პერლსის სახლი ბერლინში (1911). მასზე დიდი გავლენა იქონია ფ.ლ. რაიტის და ჰ.პ. ბერლაგეს შემოქმედებამ. 1920-იან წლებში იყო ფუნქციონალიზმის წამყვანი წარმომადგენელი. 1919–1924 წლებში შეიმუშავა ექსპერიმენტული პროექტების სერია, მათ შორის შემინული ცათამბრჯენებისა. 1926 წელს შექმნა კარლ ლიბკნეხტის და როზა ლუქსემბურგის ექსპრესიონისტული ხასიათის ძეგლი ბერლინში. 1927 წელს ხელმძღვანელობდა საცხოვრებელი ბინების საერთაშორისო გამოფენას შტუტგარტში. აქ დაამუშავა დაბა ვაისენჰოფის გენერალური გეგმა. ჰოლანდიური ჯგუფის, „სტილის“ გავლენით მუშაობდა ფორმალურ-ესთეტიურ პრობლემებზე. 1929 წელს შექმნა გერმანის პავილიონი ბარსელონის მსოფლიო გამოფენაზე. 1930–1933 წლებში იყო ბაუჰაუსის დირექტორი.
1938 წლიდან მუშაობდა აშშ-ში. 1938–1958 წლებში იყო ილინოისის ტექნოლოგიური ინსტიტუტის არქიტექტურის ფაკულტეტის დირექტორი. ავტორია ამავე ინსტიტუტის არქიტექტურული კომპლექსისა ქალაქ ჩიკაგოში (1942). 1950-იან წლებში წამოაყენა უნივერსალური არქიტექტურული ფორმის იდეა. ესაა ერთიანი შიდა სივრცე, რომელიც იძლევა ინტერიერში შემდგომში ცვლილებების შეტანის მაქსიმალურ შესაძლებლობას. ასეთია ფარნსუორთის სახლი, (ფოქს-რივერი, ილინოისი, 1946–1950), საცხოვრებელი სახლი ლეიკ-შორ დრაივზე (ჩიკაგო, 1950–1951) და კომონუელს პრომენადზე (ჩიკაგო, 1957). სხვა ნამუშევრებია საოფისე შენობა სიგრემ-ბილდინგი ნიუ-იორკში (1958), დომინიონ-სენტერი ტორონტოში (1967). უკანასკნელი მნიშვნელოვანი ნამუშევარია ახალი ეროვნული სამხატვრო გალერეა ბერლინში (1968).
იხილეთ აგრეთვე
ტუგენდჰატის ვილა
ბაუჰაუსი
ლიტერატურა
რესურსები ინტერნეტში
Great Buildings Architects
Ludwig Mies van der Rohe
სქოლიო
გერმანელი არქიტექტორები
ბაუჰაუზი
დაბადებული 1886
გარდაცვლილი 1969
დაბადებული 27 მარტი
გარდაცვლილი 17 აგვისტო
მუსა-ალი

მუსა-ალი — სტრატოვულკანი, მდებარეობს აფრიკაში იმ წერტილში, სადაც ერთმანეთს უერთდება ეთიოპიის, ერიტრეის და ჯიბუტის სახელმწიფო საზღვარი. ვულკანი ჯიბუტის ყველაზე მაღალი წერტილია და მისი სიმაღლე ზღვის დონიდან შეადგენს 2028 მეტრს. ვულკანის მწვერვალი იჭრება კალდერაში, რომელიც შეიცავს ლიპარიტის ვულკანურ გუმბათს და ლავის ნაკადს. უკანასკნელი ცვობილი ამოფრქვევა მოხდა ჰოლოცენამდე ეპოქაში.
მუსა-ალი მდებარეობს ჯიბუტის ტაჯურის რეგიონის; ერიტრეის დებუბავი-კეი-ბაჰრის; და ეთიოპიის აფარის რეგიონის ადმინისტრაციული ერთეულების საზღვარზე.
ისტორია
მუსა-ალის მდებარეობა, როგორც საზღვარი ეთიოპიას, ერიტრეას და ჯიბუტს შორის არ არის ამ სამ ქვეყანას შორის შეთანხმების შედეგი. 1948 წლის დეკემბერში ერიტრეის ბრიტანელმა მმართველმა უარი თქვა მონაწილეობა მიეღო დანარჩენ ორ მხარესთან ერთად სხდომაზე საზღვრის დაზუსტების საკითხებზე. 1952 წლიდან მუსა ალი გახდა ეთიოპიასთან შიდა ადმინისტრაციული საზღვარი, ეთიოპიისა და ერიტრეის ერთ სახელმწიფოდ გაერთიანების შედეგად. 1954 წელს ეთიოპიის დელეგაციამ უარი თქვა ჯიბუტისთან საზღვრის დემარკაციაზე.
საზღვარი საერთაშორისო გახდა 1993 წელს საარბიტრაჟო პროცესის დროს, რომელიც აწესებდა საზღვარს ერიტრეასა და ეთიოპიას შორის. საარბიტრაჟო სასამართლოს მუდმივმა პალატამ დაადგინა ჯიბუტისთან საბოლოო საზღვარიც.
სქოლიო
ეთიოპიის მთები
ერიტრეის მთები
ჯიბუტის მთები
აფრიკის ვულკანები
დევიზ დარჯანია

დევიზ დარჯანია (დ. 15 აპრილი, 1953, სოფ. ონოღია, ახლანდ. მარტვილის მუნიციპალიტეტი, — გ. 8 ივლისი, 2014, იქვე) — ქართველი ფეხბურთელი.
ბიოგრაფია
დაიბადა 1953 წლის 15 აპრილს გეგეჭკორის (ახლანდელი მარტვილის მუნიციპალიტეტი) რაიონის სოფელ ონოღიაში. 1970 წელს დაამთავრა საშუალო სკოლა, მიიღო უმაღლესი განათლება, იყო საბჭოთა კავშირის სპორტის ოსტატი. სხვადასხვა დროს მარტვილის „სალხინოში“, თბილისისა და ზუგდიდის „დინამოში“, სამტრედიის „ლოკომოტივსა“ და ქუთაისის „ტორპედოში“ თამაშობდა. დარჯანიას თავისი კარიერის საუკეთესო წლები ქუთაისურ კლუბში აქვს გატარებული. 1982 წელს „ტორპედო“ მისი კაპიტნობით საბჭოთა კავშირის უმაღლესი ლიგას დაუბრუნდა. საკავშირო ჩემპიონატის პირველი ლიგის 38 მატჩში კი მან 19 გოლი გაიტანა. კარიერის დასრულების შემდეგ დევიზ დარჯანიამ მწვრთნელობას მიჰყო ხელი და „წყალტუბო 83“-თან ერთად საქართველოს ჩემპიონობა ორჯერ იზეიმა (1985–1986).
2014 წლის 8 ივლისს დევიზ დარჯანია მშობლიური სოფელში ხანგრძლივი ავადმყოფობის შემდეგ გარდაიცვალა.
რესურსები ინტერნეტში
დევიზ დარჯანია — FootballFacts.ru
სქოლიო
დაბადებული 15 აპრილი
დაბადებული 1953
გარდაცვლილი 8 ივლისი
გარდაცვლილი 2014
მარტვილის მუნიციპალიტეტში დაბადებულები
ქართველი ფეხბურთელები
საბჭოთა ფეხბურთელები
საბჭოთა კავშირის საფეხბურთო ჩემპიონატის ფეხბურთელები
თბილისის დინამოს ფეხბურთელები
ქუთაისის ტორპედოს ფეხბურთელები
ქართველი ფეხბურთის მწვრთნელები
მიხაილოვკა (არშალის რაიონი)

მიხაილოვკა (არშალის რაიონი)
მიხაილოვკა — სოფელი ყაზახეთში, აყმოლის ოლქის არშალის რაიონში. შედის მიხაილოვკის სასოფლო ოკრუგში. ატოკ კოდი — 113449100.
მოსახლეობა
1989 წლის მოსახლეობის სრულიად საკავშირო აღწერის მიხედვით მოსახლეობის რაოდენობა შეადგენდა 1659 კაცს, რომლის 45% ეთნიკურად რუსი იყო, ხოლო 25% — გერმანელი.
1999 წელს სოფელში ცხოვრობდა 1428 ადამიანი (676 მამაკაცი და 752 ქალი). 2009 წლის აღწერის მონაცემებით, მისი მოსახლეობა 1212 ადამიანს შეადგენს (593 მამაკაცი და 619 ქალი).
სქოლიო
არშალის რაიონის დასახლებული პუნქტები
მზეჭაბუკ ათაბაგი

მზეჭაბუკ ათაბაგი
მზეჭაბუკ ჯაყელი (გ. 1516) — სამცხე-საათაბაგოს ათაბაგი 1500-1515 წლებში, ყვარყვარე II-ის ძე. ტახტი მიიტაცა უფროსი ძმის ქაიხოსრო I-ის გარდაცვალების შემდეგ. თავდაპირველად იცავდა საქართველოს მეფე-მთავრებს შორის 1490-1492 წლებში დადებულ ზავს, შემდეგ კი საკუთარი სამფლობელოს გაძლიერების მიზნით ოსმალეთს მორჩილება გამოუცხადა და მისი დახმარებით ჭანეთი და აჭარა სამცხე-საათაბაგოს შეუერთა. მზეჭაბუკი ცდილობდა სამცხე-საათაბაგოს ეკლესია ჩამოეშორებინა საქართველოსაგან. მან ერთხანს მიაღწია კიდეც ამას, მაგრამ ბოლოს დამარცხდა, 1515 წელს ჩამოშორდა პოლიტიკურ ასპარეზს და ბერად აღიკვეცა იაკობის სახელით.
ლიტერატურა
სამცხე-საათაბაგოს ათაბაგები
გარდაცვლილი 1516
ჯაყელები
ვიკინგი (კოსმოსური პროგრამა)

ვიკინგი (კოსმოსური პროგრამა)
ვიკინგი — ნასას კოსმოსური პროგრამა, რომელიც მარსის შესწავლისთვისაა განმიზნული, კერძოდ სიცოცხლის არსებობა ამ პლანეტაზე. ამ პროგრამის ამოცანაში შედიოდა ორი კოსმოსური აპარატის - ვიკინგ - 1 და ვიკინგ - 2 გაგზავნა მარსზე, რომლებსაც უნდა ეწარმოებინათ გამოკვლევები ორბიტიდან და აგრეთვე ზედაპირიდან. გაშვებული იყვნენ 1975 წელს; ვიკინგ -1 -მა იმუშავა 1980 წლამდე ხოლო ვიკინგ 2-მა 1982 წლამდე. ეს პროგრამა აღმოჩნდა ერთ-ერთი ყველაზე ინფორმატიული და წარმატებული წიტთელ პლანეტასთან მიმართებაში, მაგრამ სიცოცხლის აღმოჩენა მარსზე მაინც ვერ შეძლო.
აფრენის საერთო მასა — 3530 კგ., 1445 კგ საწვავის ჩათვლით. დამშვების ნაწილის გაყოფის და დაშვების შემდეგ, მასა შეადგენდა 600კგ., ორბიტალურის კი 900 კგ. ვიკინგის ორბიტალური ბლოკი, რომელიც მარინერ — 9 ბაზაზე იყო აწყობილი, სიმაღლე 3,35მ და გაშლილი მზის პანელების სიგრძე 9,75მ; დასაშვები აპარატის სიმაღლე 2,1 მ და მაქსიმალური სიგანე 3 მ აღწევდა.
ორბიტალური ნაწილი შეიცავდა რეაქიულ ძრავს რომლის გაწევა 136 კგ. შეადგენდა. ელექტროენერგიას გამოიმუშავებდა ორბიტალური ნაწილში მზის პანელები, ხოლო დასაშვები აპარატისთვის — პლუტონიუმის ბატარეები, რომლებიც რადოიაქტიურ პლუტონიუმ — 238 შედგებოდა.
ორბიტალურ ბლოკზე იყო დამონტაჟებული ორი სატელევიზიო კამერა (გარჩევადობა 1500 კმ სიმაღლიდან 40 მ აღწევდა), ინფრაწითელი სპექტრომეტრი მარსის ატმოსფეროში წყლის ორთქლის რეგისტრირებისთვის და ინფრაწითელი რადიომეტრი — პლანეტის თბური რუკის შესადგენად.
ორბიტალური ნაწილი აგრეთვე ემსახურებოდა ინფორმაციის რეტრანსლირებას დასაშვები აპარატებიდან. მათი გამტარიანობა — 10 კბიტი/წ. ამავდროულად დასაშვებ აპარატებს დედამიწასთან პირდაპირი კავშირიც შეეძლოთ ოღონდ გაცილებით ნაკლები სიჩქარით (1 კბიტი/წ).
რესურსები ინტერნეტში
„ვიკინგების“ საიტი ნასას საიტზე
NASA
სამტრედიის მუნიციპალიტეტის გერბი

სამტრედიის მუნიციპალიტეტის გერბი — სამტრედიის მუნიციპალიტეტის სიმბოლო დროშასთან. მიღებულია სამტრედიის მუნიციპალიტეტის საკრებულოს მიერ.
აღწერილობა
გერბის ფარი გაყოფილია ორ ნაწილად.
I ნაწილი — ლაჟვარდის ველი, უჭირავს ფარის 2/3.
II ნაწილი — მწვანე ველი, უჭირავს ფარის 1/3.
გერბის ფარის ცენტრში ორივე ველზე მოთავსებულია ვერცხლის მტრედი.
გერბის ფარს ზემოთ მოთავსებულია საქალაქო ვერცხლის გვირგვინი — სამკოშკიანი ქონგურებიანი გალავანი (ციხე-სიმაგრის ფორმის) ნახევრად ღია კარიბჭით.
ფარს ქვემოთ მოთავსებულია გერბის დევიზის ვერცხლ-მწვანე ბაფთა, რომლის ვერცხლის ველზე შავით ჩაწერილია გერბის დევიზი — „სამტრედია“.
რესურსები ინტერნეტში
სამტრედიის მუნიციპალიტეტის დროშა და გერბი
საქართველოს მუნიციპალური გერბები
სამტრედიის მუნიციპალიტეტი
ტრიტრივა

ტრიტრივა — ვულკანური წარმოშობის ტბა კუნძულ მადაგასკარზე. მდებარეობს ზღვის დონიდან 2040 მ სიმაღლეზე, ქვეყნის დაახლოებით ცენტრალურ ნაწილში. მოქცეულია ჩამქრალი ვულკანის კრატერში. ტბის სიღრმე მერყეობს 80-150 მ ფარგლებში. არის ცხელი წყაროების გამოსავლები.
რესურსები ინტერნეტში
ტრიტრივა
მადაგასკარის ტბები
რუანდა 1988 წლის ზაფხულის ოლიმპიურ თამაშებზე

რუანდა 1988 წლის ზაფხულის ოლიმპიურ თამაშებზე
რუანდამ ზაფხულის ოლიმპიურ თამაშებზე მეორედ 1988 წელს, სამხრეთ კორეის დედაქალაქ სეულში. იასპარეზა. ამ თამაშებზე მათ ვერცერთი მედლის მოპოვება ვერ შეძლეს.
რესურსები ინტერნეტში
სპორტული ბმულები
ქვეყნები 1988 წლის ზაფხულის ოლიმპიურ თამაშებზე
რუანდა ზაფხულის ოლიმპიურ თამაშებზე
აფრიკის ქვეყნები ზაფხულის ოლიმპიურ თამაშებზე
ონდონ-დე-ლას-ნიევესი

ონდონ-დე-ლას-ნიევესი — მუნიციპალიტეტი ესპანეთში, შედის ვალენსიის ავტონომიური გაერთიანების ალიკანტეს პროვინციის ვინალოპო-მიტხის კომარკის შემადგენლობაში. ფართობი — 68,85 კმ². მოსახლეობა — 2606 კაცი (2020 წ.).
იხილეთ აგრეთვე
ალიკანტეს მუნიციპალიტეტები
რესურსები ინტერნეტში
ონდონ-დე-ლას-ნიევესის მუნიციპალიტეტის ოფიციალური საიტი
სქოლიო
ალიკანტეს მუნიციპალიტეტები
შაპურ I

შაპურ I (დ. 215 — გ. მაისი, 270, ნიშაბური ) — სასანიდთა დინასტიის მე-2 შაჰინშაჰი 241—270 წლებში, სასანიანთა დინასტიისა და იმპერიის დამფუძნებლის, არდაშირ I-ის ვაჟი.
მისი მმართველობის პერიოდის უმნიშვნელოვანესი მოვლენა რომის იმპერიის დამარცხება იყო ედესის ბრძოლაში, რომლის დროსაც თვით იმპერატორი ვალერიანე ჩავარდა ტყვედ. ხორასანში მიმდინარე აჯანყებების მიუხედავად შაპური კარგად იგერიებდა რომაელთა თავდასხმებს მესოპოტამიაზე.
შაპურის დროს დაიწყო კულტურის პროგრესი ირანში. დაიხვეწა დეკორაციები, აშენდა მრავალი სასახლე, შენობა, ზოროასტრიზმის მიმდევართა ტაძრები. 270 წელს, 55 წლის ასაკში გარდაიცვალა მოურჩენელი დაავადებით. მის შემდეგ ტახტი დაიკავა მისმა ვაჟმა, ჰორმიზდ I-მა.
იხილეთ აგრეთვე
სასანიანები
რესურსები ინტერნეტში
სქოლიო
დაბადებული 215
გარდაცვლილი 270
III საუკუნის სასანიანი მონარქები
სპარსეთის მონარქები
სასანიანი შაჰები
ლევან იოსელიანი

ლევან იოსელიანი (დ. 20 ივნისი, 1978) — ქართველი იურისტი და პოლიტიკოსი. საქართველოს მე-10 მოწვევის პარლამენტის წევრი 2020 წლიდან 2023 წლის 7 მარტამდე. 2021 წლის 4 თებერვლიდან 2023 წლის 7 მარტამდე საქართველოს პარლამენტის თავმჯდომარის მოადგილე. 2023 წლის 7 მარტს აირჩიეს საქართველოს სახალხო დამცველად.
ბიოგრაფია
დაიბადა 1978 წლის 20 ივნისს. 1995 წელს დაამთავრა თბილისის №1 ექსპერიმენტული სკოლა. 2000 წელს დაამთავრა ივანე ჯავახიშვილის სახელობის თბილისის სახელმწიფო უნივერსიტეტის სამართლის ფაკულტეტი. მიიღო მაგისტრის ხარისხი ჩიკაგოს კენტის სამართლის სკოლაში. იოსელიანს საქართველოს საზოგადოებრივ საქმეთა ინსტიტუტში გავლილი აქვს ზოგადი მენეჯმენტის კურსი. 1999–2000 წლებში იყო „საქართველოს ბანკის“ იურისტი. 2000–2001 წლებში იყო „თიბისი ბანკის“ მთავარი იურისტი. 2001–2008 წლებში იყო იურიდიული კომპანია „ასლანიშვილი და იოსელიანის“ დამფუძნებელი, პარტნიორი და მთავარი იურისტი. 2008–2016 წლებში დააარსა „ლევან იოსელიანის“ იურიდიული კომპანია. 2018 წელს დააარსა არასამთავრობო ორგანიზაცია „სამოქალაქო მოძრაობა“. ფლობს ქართულ, ინგლისურ და რუსულ ენებს. არის საქართველოს ადვოკატთა ასოციაციის წევრი. ჰყავს მეუღლე და სამი შვილი.
2020 წლიდან არის საქართველოს მე-10 მოწვევის პარლამენტის წევრი პარტიული სიით, საარჩევნო ბლოკი: „ალეკო ელისაშვილი — მოქალაქეები“.
რესურსები ინტერნეტში
ბიოგრაფია ფეისბუქის ოფიციალურ გვერდზე
სქოლიო
დაბადებული 1978
დაბადებული 20 ივნისი
ქართველი იურისტები
საქართველოს X მოწვევის პარლამენტის წევრები
თბილისის სახელმწიფო უნივერსიტეტის კურსდამთავრებულები
ლევან
საქართველოს ომბუდსმენები
ზარათი

ზარათი — სოფელი საქართველოში, იმერეთის მხარის წყალტუბოს მუნიციპალიტეტში (რიონის თემი), მდებარეობს მდინარე რიონის მარცხენა ნაპირას. ზღვის დონიდან 360 მეტრი, წყალტუბოდან 33 კილომეტრი.
წყაროებში პირველად მოხსენიებულია XIII საუკუნეში. სოფლის სასაფლაოზე დგას XIII საუკუნის წმინდა კვირიკეს ეკლესია.
დემოგრაფია
2014 წლის აღწერის მონაცემებით სოფელში ცხოვრობს 314 ადამიანი.
ლიტერატურა
სქოლიო
წყალტუბოს მუნიციპალიტეტის სოფლები
სუგპონი

სუგპონი (ოფიციალურად სუგპონის მუნიციპალიტეტი; ილოკ: Ili ti Sugpon; ფილ: Bayan ng Sugpon) ― მეხუთე კლასის მუნიციპალიტეტი სამხრეთ ილოკოსის პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 4 930 ადამიანს შეადგენს. მოიცავს 6 ბარანგაის.
კლიმატი
რესურსები ინტერნეტში
Pasyalang Ilocos Sur
Philippine Standard Geographic Code
Philippine Census Information
Local Governance Performance Management System
სქოლიო
სამხრეთ ილოკოსის მუნიციპალიტეტები
Kaiser Wilhelm II Land

Kaiser Wilhelm II Land is a part of Antarctica lying between Cape Penck at 87° 43'E and Cape Filchner at 91° 54'E. Princess Elizabeth Land is located to the west, and Queen Mary Land to the east. The area is claimed by Australia as part of the Australian Antarctic Territory, but like other territorial claims in Antarctica this is not universally recognized.
Exploration
The area was discovered on 22 February 1902, during the Gauss expedition of 1901–1903 led by Arctic veteran and geologist Erich von Drygalski. Drygalski named it after the sitting Kaiser Wilhelm II who had funded the expedition with 1.2 million Goldmarks. The expedition also discovered the Gaussberg, a extinct volcano, which was named after mathematician and physicist Carl Friedrich Gauss.
References
Australian Antarctic Territory
Geography of Antarctica
Lands of Antarctica
მსოფლიო საფეხბურთო ჩემპიონატი 1998

მსოფლიო საფეხბურთო ჩემპიონატი 1998 – რიგით მე-16 მსოფლიო საფეხბურთო ჩემპიონატი, რომელიც მიმდინარეობდა 1998 წლის 10 ივნისიდან - ივლისამდე საფრანგეთში. ამ ჩემპიონატზე საფრანგეთი პირველად გახდა მსოფლიოს ჩემპიონი.
ჯგუფური ეტაპი
ჯგუფი A
მოქმედმა ჩემპიონმა ბრაზილიის ნაკრებმა მოიგო ჯგუფი პირველი ორი მატჩის მოგების შემდეგ. მესამე მატჩი ბრაზილიისთვის არაფერს წყვეტდა, მაგრამ ბრაზილიამ მაინც ითამაშა ძირითადი შემადგენლობით, მაგრამ ნორვეგიამ, რომელსაც აუცილებლად გამარჯვება სჭირდებოდა, ბოლო 12 წუთში მოიგო მატჩი 2-1 ანგარიშით. ნორვეგიის მოგებამ ხელი შეუშალა მაროკოს გასვლას მერვედფინალში, მიუხედავად იმისა, რომ მაროკომ მოუგო შოტლანდიას 3-0. ეს იყო მაროკოს მეორე მოგება მუნდიალებზე 1986 წლის შემდეგ.
ჯგუფი B
ჯგუფი C
ჯგუფი D
ჯგუფი E
ჯგუფი F
ჯგუფი G
ჯგუფი H
პლეი-ოფის ეტაპი
მერვედფინალები
მეოთხედფინალები
ნახევარფინალები
მატჩი მესამე ადგილისთვის
ფინალი
ფინალი გაიმართა 12 ივლისს სტად დე ფრანსზე. საფრანგეთმა მოიგო ზიდანისა და პეტის გოლებით. ფინალში ბრაზილიელთა მთავარი თავდამსხმელის, რონალდოს თამაში მხოლოდ თამაშის დაწყებამდე 45 წუთით ადრე გადაწყდა. მან 22-ე წუთზე შექმნა პირველი სახიფათო მომენტი საფრანგეთის კართან. საფრანგეთმა პირველივე ტაიმში გაიტანა ორი გოლი. ორივე გოლი ზიდანმა გაიტანა კუთხურიდან ჩაწოდების შემდეგ თავური დარტყმით. 68-ე წუთზე მასპინძლები დარჩნენ კაცნაკლულნი, რადგან მარსელ დესაიმ მეორე ყვითელი ბარათი მიიღო. ბრაზილიამ გააძლიერა ზეწოლა, მაგრამ დამატებულ წუთებზე მიიღო კონტრშეტევა და ემანუელ პეტის გოლი, რომელიც პატრიკ ვიეირას პასის შედეგად გავიდა.
ამ მოგებით საფრანგეთი პირველად გახდა მსოფლიო ჩემპიონი. ამ ტიტულით ის შეუერთდა მსოფლიო ჩემპიონობის მანამდე მომგებ ხუთ ნაკრებს. ბრაზილიისთვის ეს იყო ყველაზე დიდი ანგარიშით დამარცხება მსოფლიო ჩემპიონატებზე, სანამ 2014 წელს მათ უფრო დიდი ანგარიშით არ წააგეს გერმანიასთან. მატჩს ესწრებოდა საფრანგეთის პრეზიდენტი ჟაკ შირაკი. მოგებიდან რამდენიმე დღეში ნაკრები დატოვა მწვრთნელმა ემე ჟაკემ.
პერიოდიკა
რესურსები ინტერნეტში
1998 FIFA World Cup France ™ , FIFA.com
RSSSF Archive of finals
Planet World Cup – France 1998
RSSSF Archive of qualifying rounds
at the BBC
1998
კანის ფერი

კანის ფერი
ადამიანის კანის ფერი, ძირითადად, მელანინის ყავისფერი პიგმენტით განისაზღვრება. კანში მელანინის რაოდენობა გენეტიკით არის გაპირობებული, თუმცაღა, გარკვეული ინტერვალის ფარგლებში, კანზე მოხვედრილ ინტენსიურ ულტრაიისფერ გამოსხივებაზეც. კანის ფერის განმსაზღვრელი მეორე მნიშვნელოვანი ფაქტორი მის ქვეშ მდებარე სისხლ-ძარღვების ბუნებაა. მათი გაფართოებით ან შევიწროვებით, შეიმჩნევა შეწითლება ან კანის გაბაცება.
კანის ფერი მთელ სხეულზე თანაბარზომიერი არ არის. ხელის და ფეხისგულები მელანინს არ შეიცავს, ამიტომ, მათზე კანი უფრო ღია ფერისაა. ტუჩები, ისევე, როგორც ლორწოვანი გარსი წითლად არის შეფერილი. კანი თითისწვერებზე, ყურებსა და ცხვირზეც ოდნავ მოწითალოა, რამდენადაც სისხლ-ძარღვები ზედაპირთან ახლოს არის განლაგებული. კერტების ადგილას კანი საკმაოდ მუქია მელანინის კონცენტრაციის სიჭარბის გამო.
დღევანდელი მეცნიერება იქიდან ამოდის, რომ კანის ფერი განსაზღვრულ მოსახლეობაში მზის გამოსხივების შედეგად კონკრეტულ საცხოვრებელ არეალში ყალიბდება.
მელანინი ამასთანავე მზის ულტრაიისფერი სხივებისგან დაცვის ფუნქციასაც ასრულებს, მის გარეშე კანი გაცილებით ადრე დაბერდებოდა, ასევე კანის კიბოს დაავადების გაჩენის მომეტებულ რისკს ექნებოდა ადგილი. მელანინი უჯრედის გენეტიკური კოდის დამაზიანებელი ულტრაიისფერი გამოსხივების ზემოქმედებას ანელებს.
ქალებს კანი, საშუალოდ, სამი-ოთხი ტონით ღია ფერი აქვთ, ვიდრე მამაკაცებს.
ალბინოსებს მელანინი საერთოდ არ აღენიშნებათ გენეტიკური მუტაციის გამოისობით. ამის შედეგად, მათ არა მხოლოდ კანი, არამედ, თმაც ღია ფერისა აქვთ.
კანის ფერი ხშირად სტერეოტიპების წყაროდ გვევლინება. კანის ფერის მიხედვით კაცობრიობის რასებად დაყოფა ხშირად რასიზმთანაა დაკავშირებული.
გენეტიკა
კანი
Trier-Land

Trier-Land is a Verbandsgemeinde ("collective municipality") in the Trier-Saarburg district, in Rhineland-Palatinate, Germany. It is situated on the border with Luxembourg, north and west of Trier. The seat of the municipality is in Trier, itself not part of the municipality.
The Verbandsgemeinde Trier-Land consists of the following Ortsgemeinden ("local municipalities"):
Aach
Franzenheim
Hockweiler
Igel
Kordel
Langsur
Newel
Ralingen
Trierweiler
Welschbillig
Zemmer
International relations
Trier-Land is twinned with:
Podolsk, Russia
References
Verbandsgemeinde in Rhineland-Palatinate
ელმას მეჰმედ-ფაშა

ელმას მეჰმედ-ფაშა (დ. 1661, დოღანიურთი, ოსმალეთის იმპერია — გ. 11 სექტემბერი 1697, ზენტა, სერბეთი) — ოსმალეთის იმპერიის სახელმწიფო მოღვაწე, დიდი ვეზირი 1695-1697 წლებში, მუსტაფა II-ის მმართველობისას. მისი ზედმეტსახელი ელმას თურქულად ალმასს ნიშნავს.
ადრეული წლები
ელმას მეჰმედ-ფაშა დაიბადა 1661 წელს, ქალაქ დოღანიურთში, თანამედროვე კასთამონუს პროვინციის ტერიტორიაზე. მამამისი საზღვაო კაპიტანი იყო. მეჰმედ IV-ის მმართველობის პერიოდში მან სულთნის სასახლეში დაიწყო სამსახური და ფადი-შაჰის პირადი მსახური გახდა. მეჰმედი ერთ-ერთი იყო იმ მცირე ოსმალეთის სახელმწიფო მოღვაწეთაგან, რომელთაც ადრეულ ასაკშივე მიაღწიეს კარიერულ წარმატებას. აჰმედ II-ის დროს მნიშვნელოვანი სახემლმწიფო დოკუმენტების დალუქვით და გაგზავნით იყო დაკავებული. ხოლო 1689 წელს დაინიშნა ვეზირად.
დიდი ვეზირი
ამ პერიოდში ოსმალეთის იმპერია სავალალო მდგომარეობაში იმყოფებოდა. მწვავედ მიმდინარეობდა ომი ჰაბსბურგების წინააღმდეგ, რომელიც 1683 წელს, ვენის წარუმატებელი ალყის შედეგად დაიწყო. მას შემდეგ, რაც ქარა მუსტაფა-ფაშა სიკვდილით დაისაჯა, ოსმალეთმა 11 დიდი ვეზირი გამოიცვალა, თუმცა ისინი ხშირად ვერ ამართლებდნენ სულთნის იმედებს. ელმას მეჰმედ-ფაშა დიდი ვეზირის პოსტზე 1695 წლის 3 მაისს, მუსტაფა II-ის მიერ დაინიშნა. იგი თავის წინამორბედებთან შედარებით წარმატებული დიდი ვეზირი გამოდგა. სულთან მუსტაფასთან ერთად მან ჰაბსბურგები დაამარცხა ლუგოსის და ულაშის ბრძოლებში.
მეჰმედ-ფაშა არ იყო მხოლოდ სამხედრო ლიდერი. მან მნიშვნელოვანი რეფორმები გაატარა იმპერიის ხაზინაშიც. მე-17 საუკუნის ოსმალეთის უმთავრესი ეკონომიკური პრობლემა იყო გაუფასურებული მონეტები. ელმას მეჰმედ-ფაშამ მოჭრა ახალი ოქროსა და ვერცხლის მონეტები, მუსტაფა II-ის სახელზე.
ზენტის ბრძოლა და სიკვდილი
ელმას მეჰმედ-ფაშას წარმატებული მმართველობა 1697 წლის 11 სექტემბერს, ზენტის ბრძოლაში დასრულდა. ჰაბსბურგების არმიის ლიდერმა, პრინცმა ევგენი სავოიელმა მოახერხა და გაიგო ოსმალთა არმიის გეგმის შესახებ. ამის შემდეგ მან დაარბია ოსმალების ბანაკი და არმია მტინარე ტისაზე გადაიყვანა. მეჰმედ-ფაშა შეეცადა წესრიგი აღედგინა დაბნეულ და დაპანიკებულ არმიაში. ამისთვის მას ჯარისკაცებთან ბრძოლა მოუწია. მეჰმედი თავისსავე ჯარისკაცებმა თოკით დაახრჩვეს. ზენტასთან მარცხი ოსმალთათვის დამღუპველი აღმოჩნდა. ორი წლის შემდეგ იმპერია უნგრეთის დათმობას დათანხმდა.
იხილეთ აგრეთვე
ოსმალეთის დიდი ვეზირების სია
ლიტერატურა
Danışmend, İsmail Hâmi (1971),Osmanlı Devlet Erkâni, İstanbul: Türkiye Yayınevi.
Uzunçarşılı, İsmail Hakkı, (1954) Osmanlı Tarihi III. Cilt, 2. Kısım , XVİ. Yüzyıl Ortalarından XVII. Yüzyıl Sonuna kadar), Ankara: Türk Tarih Kurumu (Altıncı Baskı 2011 ISBN 978-975-16-0010) say.442-443
Buz, Ayhan, (2009) Osmanlı Sadrazamları, İstanbul: Neden Kitap, ISBN978-975-254-278-5.
დაბადებული 1661
გარდაცვლილი 11 სექტემბერი
გარდაცვლილი 1697
ოსმალეთის იმპერიის დიდი ვეზირები
ბრძოლის ველზე დაღუპული ოსმალეთის დიდი ვეზირები
Growing Up On Tour - A Family Portrait

Growing Up On Tour - A Family Portrait
Growing Up: A Family Portrait — ანა გებრიელის ფილმი, რომელშიც ასახულია მისი მამის, მუსიკოს პიტერ გებრიელის ტურნესს Growing Up დეტალები. DVD გამოცემაში ასევე შეტანილია მოკლემეტრაჟიანი ფილმი „My Head Sounds Like That“ და სხვადასხვა, კულისებს მიღმა გადაღებული კადრი.
DVD
Growing Up On Tour
დამატებები
ნიუპორტის კინოფესტივალი
My Head Sounds Like That
The Barry Williams Show (რეჟ. შონ პენი)
ფოტოგადაღებები
რესურსები ინტერნეტში
ინფორმაცია საიტზე Discogs
პიტერ გებრიელის ვიდეო ალბომები
2005 წლის ვიდეო ალბომები
დოკუმენტური ფილმები
Real World Records-ის ვიდეო ალბომები
კილმანის რაიონი

კილმანის რაიონი — რაიონი პერუში, ლიმის რეგიონის კანიეტეს პროვინციაში. მდებარეობს ზღვის დონიდან 151 მეტრზე. 2007 წლის მონაცემებით, მოსახლეობა 13 256 ადამიანს შეადგენდა, სიმჭიდროვე 30 ადამიანი კმ²-ზე. ფართობი 437.4 კმ²-ია.
იხილეთ აგრეთვე
პერუს რაიონები
რესურსები ინტერნეტში
2007 წლის აღწერის მონაცემები
პერუს სტატისტიკისა და ინფორმაციის ეროვნული ინსტიტუტი
ლიმის რეგიონის რაიონები
კანიეტეს პროვინციის რაიონები
Matthäus Daniel Pöppelmann

Matthäus Daniel Pöppelmann (1662–1736) was a German master builder and architect who helped to rebuild Dresden after the fire of 1685. His most famous work is the Zwinger Palace.
Life
Pöppelmann was born in Herford in Westphalia on 3 May 1662 the son of a shopkeeper.
In 1680, he began working on an unpaid basis as a building designer in the court of Dresden Castle.
As court architect for the King of Poland and Elector of Saxony, Augustus II the Strong, he designed the grandiose Zwinger palace in Dresden. He was also in charge of major works at Dresden Castle, Pillnitz Castle and he designed the Vineyard Church (Weinbergkirche) in Pillnitz. Pöppelmann, together with Johann Christoph Naumann, developed an urban plan for a portion of the city of Warsaw, Poland, which was only partially realized, including the Saxon Axis and other important streetscapes.
He died in Dresden on 17 January 1736. He is buried in the Matthauskirche in Dresden.
He was the grandfather of the famous actress Friederike Sophie Seyler.
References
External links
1662 births
1737 deaths
People from Herford
German urban planners
17th-century German architects
18th-century German architects
Rococo architects
Architects from Dresden